CELEX: 62012CN0301
Language: el
Date: 2012-06-20 00:00:00
Title: Υπόθεση C-301/12: Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 20 Ιουνίου 2012 — Cascina Tre Pini s.s. κατά Ministero dell’Ambiente e della Tutela del Territorio e del Mare κ.λπ.

25.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/12
            
         Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 20 Ιουνίου 2012 — Cascina Tre Pini s.s. κατά Ministero dell’Ambiente e della Tutela del Territorio e del Mare κ.λπ.
   (Υπόθεση C-301/12)
   2012/C 258/19
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Αναιρεσείουσα: Cascina Tre Pini s.s.
   
      Αναιρεσίβλητοι: Ministero dell’Ambiente e della Tutela del Territorio e del Mare
   
      Προδικαστικά ερωτήματα
   
   
               1)
            
            
               
                           α)
                        
                        
                           Απαγορεύεται, κατ’ ορθή εφαρμογή των άρθρων 9 και 10 της οδηγίας 92/43/ΕΟΚ (1), εθνική διάταξη (άρθρο 3, παράγραφος 4-bis, του π.δ. 357/1997) η οποία προβλέπει αυτεπάγγελτη εξουσία των Περιφερειών και των Αυτόνομων επαρχιών να προτείνουν την αναθεώρηση των ΤΚΣ (Τόπων Κοινοτικής Σημασίας), χωρίς να προβλέπει παράλληλα υποχρέωση ενέργειας των εν λόγω διοικητικών αρχών, στην περίπτωση κατά την οποία οι ιδιώτες ιδιοκτήτες εκτάσεων που περιλαμβάνονται στον ΤΚΣ ζητούν αιτιολογημένα την άσκηση της εν λόγω εξουσίας, ακόμα και όταν οι ιδιώτες προβάλλουν μεταγενέστερη περιβαλλοντική υποβάθμιση της περιοχής;
                        
                     
                           β)
                        
                        
                           Απαγορεύεται, κατ’ ορθή εφαρμογή των άρθρων 9 και 10 της οδηγίας 92/43/ΕΟΚ, εθνική διάταξη (άρθρο 3, παράγραφος 4-bis, του π.δ. 357/1997) η οποία προβλέπει αυτεπάγγελτη εξουσία των Περιφερειών και των Αυτόνομων επαρχιών να προτείνουν την αναθεώρηση των ΤΚΣ, μετά από περιοδική αξιολόγηση, χωρίς να επιβάλλει συγκεκριμένη χρονική ακολουθία της αξιολογήσεως (για παράδειγμα, ανά διετία, τριετία κ.λπ.) ή να προβλέπει ότι η περιοδική αξιολόγηση που ζητείται από τις Περιφέρειες ή από τις Αυτόνομες επαρχίες γνωστοποιείται μέσω κάποιας μορφής συλλογικής δημοσιότητας, προκειμένου να επιτρέπεται στους ενδιαφερομένους να υποβάλλουν παρατηρήσεις και προτάσεις;
                        
                     
                           γ)
                        
                        
                           Απαγορεύεται, κατ’ ορθή εφαρμογή των άρθρων 9 και 10 της οδηγίας 92/43/ΕΟΚ, εθνική διάταξη (άρθρο 3, παράγραφος 4-bis, του π.δ. 357/1997) η οποία προβλέπει ότι η πρωτοβουλία αναθεωρήσεως των ΤΚΣ απόκειται στις Περιφέρειες και στις Αυτόνομες επαρχίες, χωρίς να προβλέπει παράλληλα δικαίωμα πρωτοβουλίας του κράτους, ακόμα και καθ’ υποκατάσταση, σε περίπτωση αδράνειας των Περιφερειών ή των Αυτόνομων επαρχιών;
                        
                     
                           δ)
                        
                        
                           Απαγορεύεται, κατ’ ορθή εφαρμογή των άρθρων 9 και 10 της οδηγίας 92/43/ΕΟΚ, εθνική διάταξη (άρθρο 3, παράγραφος 4-bis, του π.δ. 357/1997) η οποία προβλέπει αυτεπάγγελτη εξουσία των Περιφερειών και των Αυτόνομων επαρχιών να προτείνουν την αναθεώρηση των ΤΚΣ, κατ’ απόλυτη διακριτική ευχέρεια και όχι κατά δέσμια αρμοδιότητα, ακόμα και στην περίπτωση μεταγενέστερων φαινομένων ρύπανσης ή περιβαλλοντικής υποβάθμισης που έχουν διαπιστωθεί επίσημα;
                        
                     
         
               2)
            
            
               Πρέπει να νοηθεί η διαδικασία του άρθρου 9 (της οδηγίας) 92/43/ΕΟΚ, η οποία στην εσωτερική έννομη τάξη διέπεται από το άρθρο 3, παράγραφος 4-bis, του π.δ. 357/97, ως διαδικασία που πρέπει αναγκαστικώς να περατωθεί με διοικητική πράξη ή ως διαδικασία της οποίας η έκβαση είναι καθαρά προαιρετική; Ως «διαδικασία που πρέπει αναγκαστικώς να περατωθεί με διοικητική πράξη» νοείται διαδικασία η οποία, «εφόσον συντρέχουν οι έννομες προϋποθέσεις, πρέπει να συνίσταται στη διαβίβαση της προτάσεως της Περιφέρειας, επιμελεία του Ministro dell’Ambiente e della tutela del territorio, στην Ευρωπαϊκή Επιτροπή», χωρίς να ασκεί ουδεμία επιρροή αν η διαδικασία πρέπει να θεωρηθεί ότι κινείται μόνον αυτεπαγγέλτως ή και μετά από αίτημα ιδιώτη.
            
         
               3)
            
            
               
                           α)
                        
                        
                           Απαγορεύει η κοινοτική νομοθεσία, και ιδίως η οδηγία 92/43/ΕΟΚ, νομοθεσία κράτους μέλους που επιβάλλει την κίνηση της διαδικασίας αποχαρακτηρισμού και τη λήψη περαιτέρω μέτρων παρακολούθησης και διατήρησης κατόπιν επισημάνσεως ιδιώτη σχετικά με την κατάσταση υποβαθμίσεως του τόπου;
                        
                     
                           β)
                        
                        
                           Απαγορεύει η κοινοτική νομοθεσία, και ιδίως η οδηγία 92/43/ΕΟΚ, νομοθεσία κράτους μέλους που επιβάλλει την κίνηση διαδικασίας αποχαρακτηρισμού τόπου που περιλαμβάνεται στο δίκτυο Natura 2000 για την προστασία αποκλειστικά ιδιωτικών συμφερόντων οικονομικής φύσεως;
                        
                     
                           γ)
                        
                        
                           Απαγορεύει η κοινοτική νομοθεσία, και ιδίως η οδηγία 92/43/ΕΟΚ, νομοθεσία κράτους μέλους που προβλέπει, εφόσον υφίστανται έργα υποδομών γενικού, κοινωνικού και οικονομικού, ενδιαφέροντος, που έχουν αναγνωριστεί και από την Ευρωπαϊκή Ένωση, αλλά μπορούν να αποδειχθούν επιβλαβή για φυσικό οικότοπο που έχει αναγνωριστεί σύμφωνα με την οδηγία, την κίνηση διαδικασίας αποχαρακτηρισμού του τόπου και τη λήψη αντισταθμιστικών μέτρων για τη διασφάλιση της συνολικής συνοχής του δικτύου Natura 2000;
                        
                     
                           δ)
                        
                        
                           Απαγορεύει η κοινοτική νομοθεσία, και ιδίως η οδηγία 92/43/ΕΟΚ, νομοθεσία κράτους μέλους σύμφωνα με την οποία, σε σχέση με τους φυσικούς οικοτόπους, επιρροή ασκούν τα οικονομικά συμφέροντα των ιδιωτών ιδιοκτητών, οι οποίοι έχουν τη δυνατότητα να ζητήσουν από τα εθνικά δικαστήρια την έκδοση πράξεως που επιβάλλει τον επανακαθορισμό των ορίων του τόπου;
                        
                     
                           ε)
                        
                        
                           Απαγορεύει η κοινοτική νομοθεσία, και ιδίως η οδηγία 92/43/ΕΟΚ, νομοθεσία κράτους μέλους που προβλέπει αποχαρακτηρισμό του τόπου σε περίπτωση υποβαθμίσεως που οφείλεται στον άνθρωπο και όχι σε φυσικούς παράγοντες;
                        
                     
         
      (1)  ΕΕ L 206, σ. 7.